उन्होंने माना है कि इमरान ख़ान ने बुशरा मनेका नाम की एक महिला को शादी का प्रस्ताव दिया है, जिस पर उनका जवाब अभी नहीं आया है.रविवार सुबह एक लिखित बयान जारी कर एक पार्टी ने कहा, "मिस्टर ख़ान ने बुशरा मनेका को शादी का प्रस्ताव दिया है, लेकिन इस पर जवाब देने के लिए उन्होंने वक़्त मांगा है. वह अपने परिवार और बच्चों से बात करके इस पर फैसला लेंगी."इस बयान में बुशरा मनेका के बारे में सिर्फ इतना कहा गया है कि वह 'सार्वजनिक जीवन में नहीं हैं और उनका बहुत निजी जीवन है.'इमरान की शादी में मीडिया दीवानाक्यों चर्चा में रहीं इमरान ख़ान की बीवीपार्टी ने इसे इमरान ख़ान और बुशरा मनेका का 'निजी मामला' बताते हुए सार्वजनिक जीवन में इस पर जारी चर्चा को लेकर दुख जताया है. बयान के मुताबिक, "बेहद निजी और संवेदनशील मसले को भ्रम पैदा करने वाली अटकलबाज़ी में तब्दील किया जाना बेहद दुखद है. इसने मिस मनेका और मिस्टर ख़ान के बच्चों पर अस्वीकार्य बोझ डाल दिया है, जिन्हें इस बारे में मीडिया से ही पता चला."पार्टी ने कहा कि अगर मनेका शादी के प्रस्ताव को स्वीकारती हैं तो इमरान ख़ान सार्वजनिक तौर पर इसकी सूचना देंगे. बयान के मुताबिक, "तब तक हम मीडिया से अनुरोध करते हैं कि दोनों परिवारों, ख़ास तौर से बच्चों की निजता का सम्मान करें."पिछले हफ़्ते एक अख़बार ने दावा किया था कि इमरान ख़ान ने नए साल के मौक़े पर तीसरी बार शादी कर ली है. हालांकि पीटीआई के कुछ नेताओं ने इसका खंडन करते हुए इसे उनका निजी मामला बताया था.इमरान ख़ान ने पहली शादी जेमिमा गोल्डस्मिथ से की थी, जिनसे उनके दो बेटे हैं. जेमिमा और इमरान के बीच साल 2004 में तलाक़ हो गया था. जेमिमा ब्रिटिश उद्योगपति गोल्ड स्मिथ की बेटी हैं. तलाक़ के बाद उन्होंने ऐलान किया था कि वह अब अपना 'गोल्ड स्मिथ' सरनेम ही लिखेंगी.इमरान ख़ान की शादी की तस्वीरें जारीइसके बाद 2014 में इमरान ने टीवी एंकर रेहाम ख़ान से दूसरी शादी की थी. रेहाम ख़ान के माता-पिता पाकिस्तानी हैं और उनका जन्म लीबिया में हुआ है. उनकी ज़्यादातर पढ़ाई ब्रिटेन में हुई है. रेहाम पेशे से पत्रकार हैं. उनकी वेबसाइट के अनुसार उन्होंने अपना करियर साल 2006 में शुरू किया था. साल 2008 में वो बीबीसी से जुड़ी. वो बीबीसी में मौसम कार्यक्रम पेश करती थीं. बाद में रेहाम डॉन न्यूज़ के साथ जुड़ गई थीं.(बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)